Θερινοί Ολυμπιακοί Αγώνες 1956

Οι Αγώνες της 16ης Ολυμπιάδας, κοινώς γνωστοί ως Θερινοί Ολυμπιακοί Αγώνες 1956  διοργανώθηκαν στην Μελβούρνη (Αυστραλία) από τις 22 Νοεμβρίου έως τις 8 Δεκεμβρίου 1956.

Οι Ολυμπιακοί Αγώνες του 1956 ήταν οι πρώτοι που έλαβαν χώρα στο νότιο ημισφαίριο, καθώς και οι πρώτοι στην Ωκεανία, όπως επίσης και οι πρώτοι που έγιναν εκτός Ευρώπης και Βόρειας Αμερικής. Η Μελβούρνη παραμένει μέχρι σήμερα η νοτιότερη πόλη που έχει φιλοξενήσει ποτέ Ολυμπιάδα. Λόγω της διαφοράς των εποχών ανάμεσα στο βόρειο και στο νότιο ημισφαίριο, η διοργάνωση του 1956 παραμένει η μοναδική Θερινή Ολυμπιάδα που έλαβε χώρα τους μήνες Νοέμβριο και Δεκέμβριο. Στα νεότερα χρόνια, η Αυστραλία φιλοξένησε πάλι την Θερινή Ολυμπιάδα του 2000 στο Σίδνεϊ και θα διοργανώσει επίσης την Θερινή Ολυμπιάδα του 2032 στο Μπρίσμπεϊν.

 Ενδιαφέροντα γεγονότα 
Αξιοσημείωτο ιστορικά είναι ότι στους Ολυμπιακούς Αγώνες του 1956 τα αγωνίσματα της ιππασίας έγιναν στη Στοκχόλμη, και μάλιστα 5 μήνες νωρίτερα, το διάστημα 11 με 17 Ιουνίου 1956, καθώς η Αυστραλία είχε τότε απαγορεύσει την εισαγωγή αλόγων στην επικράτειά της, λόγω μιας αυστηρής 6-μηνης καραντίνας στα άλογα που επέβαλλαν οι νόμοι της χώρας την τότε εποχή (λόγω ενός φόβου ενδεχόμενης μετάδοσης ξένων ασθενειών στη χώρα).

Επίσης, η Σοβιετική εισβολή στις αρχές Νοεμβρίου του 1956 στη Βουδαπέστη και η βίαιη καταστολή της Ουγγρικής Επανάστασης του 1956 οδήγησε σε μποϊκοτάζ των Αγώνων από την Ισπανία, την Ολλανδία και την Ελβετία.Melbourne/Stockholm 1956 (All facts) Olympic.org Retrieved 29 August 2010. Στον έναν ημιτελικό αγώνα της υδατοσφαίρισης έτυχε να γίνει αναμέτρηση μεταξύ της Σοβιετικής και της Ουγγρικής ομάδας στις 6 Δεκεμβρίου. Ο αγώνας ήταν εξαιρετικά βίαιος μέσα στην πισίνα και τελικώς διακόπηκε οριστικά (χωρίς όμως να ακυρωθεί το σκορ) στο τελευταίο λεπτό από την αστυνομία για να σταματήσουν οι συγκρούσεις μεταξύ των θεατών και των Σοβιετικών παικτών. Αυτός ο αγώνας, γνωστός σήμερα ως «αίμα στο νερό» (αν και το νερό δεν βάφτηκε κόκκινο όπως υποστήριξαν κάποιες αρχικές αναφορές), μεταγενέστερα έγινε το θέμα αρκετών ταινιών.Radio Free Europe: Hungary: New Film Revisits 1956 Water-Polo Showdown. Retrieved 13 October 2006.Szabadság, szerelem (Children of Glory)   (film) 2006. Η ομάδα πόλο της Ουγγαρίας κέρδισε τον αγώνα με 4–0 και στη συνέχεια κέρδισε στον τελικό με 2–1 τη Γιουγκοσλαβία και κατέκτησε το τέταρτο σε Ολυμπιάδα χρυσό μετάλλιο στην υδατοσφαίριση.

 Πίνακας μεταλλίων 
Πρώτες μεταλλιούχες χώρες:
Πίνακας μεταλλίων Θερινών Ολυμπιακών Αγώνων 1956 50px|Ολυμπιακοί κύκλοι  Κατ. Ονομασία ΕΟΕΧρυσάΑργυράΧάλκινα Σύνολο1  372932982  322517743  (διοργανώτρια) 13814354  9107265  889256  856197  6137268  6711249  5351310  410519

 Αναφορές 

Κατηγορία:Πολυαθλητικές διοργανώσεις το 1956
Κατηγορία:Μελβούρνη